गौरव पथ को लेकर नोटिस के बाद खुद हटाया अतिक्रमण
कस्बेमें मानपुरिया फाटक से लेकर आबकारी कार्यालय तक बनने वाले शहरी गौरव पथ निर्माण में आड़े आए अतिक्रमण पर पालिका की जेसीबी चलने के बाद अतिक्रमण करने वालों ने अब स्वत: अतिक्रमण हटाना शुरू कर दिया है। पालिका एसआई शशिकांत शर्मा ने बताया कि गौरव पथ निर्माण के लिए मास्टर प्लान के तहत मानपुरिया फाटक से सडक़ के मध्य डिवाइडर से दोनों ओर 42-42 फीट का रास्ता नापकर अतिक्रमणर्ताओं को अतिक्रमण स्वत: हटाने के लिए नोटिस जारी किया था। पालिका ने अतिक्रमणकर्ताओं को नोटिस जारी कर पांबद किया था कि तय समय में यदि अतिक्रमण स्वयं के द्वारा हटाया जाता है तो ठीक है, वरना पालिका द्वारा चिन्हित अतिक्रमण हटाया जाएगा और इसका सारा खर्चा अतिक्रमणर्ताओं को ही भुगतना होगा। पालिका का नोटिस मिलने के बाद लोगों ने स्वयं मकानों, दुकानों से अतिक्रमण हटाना शुरू कर दिया। अतिक्रमण में पंचायत समिति की किराए पर संचालित दुकानें भी शामिल हैं।
श्रीमाधोपुर. नोटिस मिलने के बाद दुकान खाली करते लोग।
hin_Deva hin_Deva hin_Deva